ధీరజ్ సింగ్ ఠాకూర్

ధీరజ్ సింగ్ ఠాకూర్ భారతదేశానికి చెందిన న్యాయమూర్తి. ఆయన ఆంధ్రప్రదేశ్ హైకోర్టు ప్రధాన న్యాయమూర్తిగా 2023 జులై 25న నియమితుడయ్యాడు.
వృత్తి జీవితం
ధీరజ్ సింగ్ ఠాకూర్ ఎల్.ఎల్.బి పూర్తి చేసి 1989 అక్టోబర్ 18న ఢిల్లీ బార్ కౌన్సిల్‌లో న్యాయవాదిగా పేరు నమోదు చేసుకున్నాడు. ఆయన 2011లో సీనియర్ న్యాయమూర్తిగా  పదోన్నతి అందుకొని 2013 మార్చి 8న జమ్మూకశ్మీర్ హైకోర్టు న్యాయమూర్తిగా నియమితులయ్యాడు. ధీరజ్ సింగ్ ఠాకూర్ జూన్ 10, 2022న బొంబాయి హైకోర్టుకు న్యాయమూర్తిగా నియమితుడయ్యాడు.   

జస్టిస్‌ ధీరజ్‌ సింగ్‌ ఠాకూర్‌ను 2022 ఫిబ్రవరి 9న కొలీజియం ఆయనను మణిపూర్ హైకోర్టు ప్రధాన న్యాయమూర్తిగా బదిలీ చేయాలని సిఫారసు చేసింది. అయితే ఆ సిఫార్సు ప్రభుత్వం వద్ద పెండింగ్‌లో ఉండడంతో కొలీజియం దానిని రద్దు చేసి, 2023 జులై 5న ఆయనను ఆంధ్రప్రదేశ్ హైకోర్టు ప్రధాన న్యాయమూర్తిగా నియమించాలని జస్టిస్‌ డివై చంద్రచూడ్‌ నేతృత్వంలోని సుప్రీంకోర్టు కొలీజియం సిఫార్సును రాష్ట్రపతి ద్రౌపది ముర్ము ఆమోదించగా, జూలై 24న కేంద్ర న్యాయశాఖ సంబంధిత ఉత్తర్వులు జారీ చేసింది.

మూలాలు

వర్గం:1964 జననాలు
వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:జమ్మూ కాశ్మీర్ వ్యక్తులు